Diari Oficial de la Generalitat Valenciana


Sumari del DOGV 9259, del 19-01-2022 (2021/13886)

RESOLUCIÓ de 9 de març de 2021, del director general de Qualitat i Educació Ambiental, per la qual es formula declaració d'impacte ambiental del projecte de bassa de regulació d'aigua per a reg (legalització) en el terme municipal d'Orihuela. Expedient 82/2016/AIA.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9259

Data del DOGV
:   19-01-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/13417


Data del document
:   09-03-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Orihuela
    * impacte ambiental

RESOLUCIÓ de 9 de març de 2021, del director general de Qualitat i Educació Ambiental, per la qual es formula declaració d'impacte ambiental del projecte de bassa de regulació d'aigua per a reg (legalització) en el terme municipal d'Orihuela. Expedient 82/2016/AIA. [2021/13789]  
Declaració d'impacte ambiental  
Expedient: 82-2016-AIA.  
Títol: Bassa de regulació d'aigua per a reg (legalització).  
Promotor: Torre Alta, CB.  
Òrgan substantiu: Ajuntament d'Orihuela.  
Localització: parcel·la 135, del polígon 3, d'Orihuela.  
  
1. Descripció del projecte.  
L'objecte de l'expedient és valorar si la construcció d'una bassa per a reg ha tingut efectes significatius sobre el medi ambient per a la legalització.  
La bassa de reg ocupa una superfície de 30.000 m², té una capacitat de 168.900 m³. Es tracta d'una bassa de reg de materials solts de 9 m de profunditat i planta de 5 costats. Els talussos són 1/1,5 l'exterior i 1/1,8 l'interior. El camí de coronament és de 4 m d'ample. Per a conformar els dics es construirà un terraplé que utilitzarà un volum de terres de 26.150 m³.  
Actualment, aquestes obres ja estan executades. Segons el projecte, la construcció de la bassa es va fer mitjançant compensació de terres i estesa del material per capes de fins a 40 cm de grossària amb reg i piconament al 98 % del PM amb selecció del material i disposició dels elements de gran grandària en el talús exterior.  
El desmunt necessari per a configurar el vas de l'embassament va ser realitzat per una pala retroexcavadora. Posteriorment es va procedir al piconament i afinament del vas. L'embassament va quedar impermeabilitzat per làmina de PEAD de grossària 1,5 mm disposada en bandes contínues des del coronament fins al fons amb unions per solapament termosoldades.  
L'entrada d'aigua es realitza per mitjà d'una conducció de formigó armat des de la derivació de la canonada que prové de la comunitat de regants. Abans d'entrar l'aigua en la bassa es realitzarà una arqueta que esmorteïsca la velocitat de l'aigua i evite erosions intenses.  
Es projecta com a sobreeixidor una arqueta de formigó en el coronament de la bassa, connectada amb canonada de formigó que traurà les aigües, en cas necessari, fora de la zona de terraplé.  
Es projecta una tanca de 2,0 m d'alçària de malla metàl·lica de simple torsió i pals de 48 mm de diàmetre i separats cada 3,0 m.  
Com a protecció del talús exterior i per a evitar l'erosió i per a reforçar la seua estabilitat al lliscament, es projecta utilitzar la terra vegetal de desbrossament per a regeneració de talussos, que permeta el creixement d'espècies vegetals.  
  
2. Tramitació administrativa.  
Amb data 15 de febrer de 2013, la Direcció Territorial d'Infraestructures, Territori i Medi Ambient d'Alacant remet un ofici de l'Ajuntament d'Orihuela al qual adjunta l'expedient de llicència urbanística municipal 147-OM/12 relatiu al projecte de construcció de bassa per a regulació d'aigua per a reg a la finca Torre Alta, partida de la Murada, al terme municipal d'Orihuela, promogut per Finca Torre Alta CB, en tractar-se d'un cas sotmés a declaració d'impacte ambiental.  
  
Amb data de registre d'eixida de 29 d'abril de 2013, se sol·licita a l'ajuntament, com a òrgan substantiu (rebuda per aquest el 10.05.2013), documentació complementària a l'expedient, a l'efecte de poder sotmetre a avaluació d'impacte ambiental l'actuació. Per tant, queda paralitzada aquesta avaluació fins a la remissió a aquest òrgan ambiental de l'expedient complet.  
Després del corresponent advertiment de caducitat, amb data 5 de desembre de 2014, el director general d'Avaluació Ambiental i Territorial dicta una resolució mitjançant la qual es declara la caducitat del procediment administratiu relatiu a l'expedient d'avaluació d'impacte ambiental, núm. 038-2013-CON, referent a la bassa per a regulació d'aigua per a reg en finca Torre Alta, al municipi d'Orihuela (Alacant), la qual és notificada, el 19 de desembre de 2014, a l'òrgan substantiu, és a dir, l'Ajuntament d'Orihuela, i el 23 de desembre de 2014, al promotor.  
  
Amb data 20 de gener de 2015, el promotor interposa recurs d'alçada contra la Resolució del director general d'Avaluació Ambiental i Territorial, de data 5 de desembre de 2014, per la qual es declara la caducitat del procediment administratiu relatiu a l'expedient d'avaluació d'impacte ambiental, núm. 038-2013-AMB, on al·lega que la paralització de l'expedient és per causa no imputable a l'interessat, ja que la mercantil que representa va presentar tota la documentació requerida en el registre de l'Ajuntament d'Orihuela.  
Amb data 24 de febrer de 2015, el secretari autonòmic d'Infraestructures, Territori i Medi Ambient estima el recurs d'alçada i retrotrau l'expedient al moment en què es reitera a l'Ajuntament d'Orihuela la sol·licitud de remissió del certificat d'informació pública, a fi que continue la tramitació, sense que això prejutge el contingut de la resolució que en el seu moment es dicte.  
Amb data 15 de febrer de 2013, es rep en el Servei d'Avaluació d'Impacte Ambiental sol·licitud de sotmetiment del projecte a avaluació d'impacte ambiental.  
Amb data 29 d'abril de 2013, l'òrgan ambiental comunica a l'ajuntament que la documentació tècnica entregada és adequada i que per a procedir a l'avaluació d'impacte ambiental del projecte es requereix la remissió de l'expedient administratiu, en el qual s'haurà d'incloure el certificat d'informació pública, resultat de la notificació de l'activitat als veïns confrontants a l'activitat, publicació en el tauler d'edictes municipal, com també la publicació de l'expedient en el Butlletí Oficial de la Província.  
L'Ajuntament d'Orihuela va sotmetre el projecte, estudi d'impacte ambiental i estudi d'integració paisatgística del projecte de construcció de bassa per a regulació d'aigua per a reg a la Finca Torre Alta de la Murada a informació pública mitjançant la publicació en el Butlletí Oficial de la Província núm. 117, de data 19 de juny de 2015, per un termini de 30 dies hàbils. Així mateix, amb data 23 de març de 2015 es va publicar l'edicte a l'ajuntament i es va notificar personalment als veïns.  
  
En data 8 de juny de 2016, l'Ajuntament d'Orihuela remet el resultat del tràmit d'informació pública i s'obri aquest expedient d'avaluació d'impacte ambiental. Segons consta en el certificat realitzat pel secretari general de l'Ajuntament d'Orihuela, amb data 2 de juny de 2016 es van presentar dues al·legacions.  
  
La primera d'aquestes, presentada amb data 15 d'abril de 2015, per un particular exposa:  
- Que l'embassament de reg està completament construït i en ple ús, encara que administrativament està pendent de concessió de llicència.  
  
- Que en la construcció de l'embassament s'han escomés moviments de terra que han desviat els escolaments cap al camí de servitud de Los Regantes del Partidor núm. 5 del canal de regs de Llevant.  
  
- Que s'ha elevat la cota del camí i s'ha omplit amb terra vegetal que recobreix el llast del camí; aquest estat fa que quan es produeixen pluges, el camí queda intransitable per als usuaris, per la terra vegetal abocada i l'aigua que discorre per aquest camí i quan entra a la parcel·la del compareixent per diferents punts provoca danys materials en el cultiu, en els marges, camins i embassament.  
La segona d'aquestes, presentada amb data 8 de juny de 2015, per la Mancomunidad de los Canales del Taibilla exposa:  
- Que la localització de la bassa, ja construïda, no és fidel al projecte i es troba més prop de les instal·lacions.  
- Que a la finca confrontant i en cota inferior es troba una estació elevadora que impulsa l'aigua bruta a l'estació de tractament d'aigua potable, de la qual se subministren els municipis d'Albatera, Alacant, Benejúzar, Benferri, Bigastro, Callosa de Segura, Catral, Crevillent, Dolores, Elx, Guardamar, Jacarilla, Orihuela, Redován, San Miguel de Salinas, Sant Vicent del Raspeig, Santa Pola i Torrevieja. En cas de fallada o trencament de la bassa per a reg es podria afectar aquest servei essencial.  
Consta en el certificat del secretari general de l'Ajuntament d'Orihuela la realització de l'enquesta del pla de participació pública de l'estudi d'integració paisatgística des del 13 de novembre de 2012 fins al 28 de gener de 2013. En aquest termini no han sigut presentades enquestes o alternatives.  
L'òrgan ambiental va realitzar les consultes a les administracions públiques afectades següents: Servei d'Ordenació del Territori (per la seua competència sobre risc d'inundació), l'Agència de Seguretat i Resposta a les Emergències i al Servei de Regadius (per la seua competència en classificació de basses de reg).  
Amb data de 20 de desembre de 2017, el Servei d'Avaluació d'Impacte Ambiental sol·licita informe de l'òrgan de conca sobre disponibilitat de recursos hídrics.  
El 6 de maig de 2020 té entrada en el Servei d'Avaluació d'Impacte Ambiental la documentació sol·licitada.  
3. Informes sectorials. S'extrau o resumeix el contingut dels informes emesos:  
- Informe de la Direcció General d'Ordenació del Territori, Urbanisme i Paisatge del 13 de juliol de 2016:  
«Analitzada la documentació (?) s'informa que l'actuació proposada no està afectada per risc d'inundació».  
- Informe de la Direcció General de l'Agència de Seguretat i Resposta a les Emergències de 9 d'agost de 2016:  
«(?) en la documentació aportada (annex 4 del projecte) s'afirma que la bassa, en funció del risc per trencament o mal funcionament, es pot catalogar com de categoria C (?) aquesta catalogació no figura en la documentació. No obstant això, a fi de realitzar l'informe sol·licitat caldrà que es realitze la catalogació de la bassa amb caràcter previ i es remeta a l'Agència de Seguretat i Resposta a les Emergències».  
  
- Informe del Servei de Regadius de 3 de juliol de 2017:  
«(?) com a organisme responsable de la seguretat de basses de regadiu fora del domini públic hidràulic (?) vistes les característiques de la bassa, el promotor té una sèrie d'obligacions respecte a la seguretat que han de portar-se a terme».  
«(?) revisat el contingut del registre de basses de reg de la Comunitat Valenciana, la bassa va ser inscrita amb data de 3 de maig de 2013 (?) el titular no ha complit l'obligació d'enviar a aquest servei la proposta de classificació de la bassa de reg en funció del risc potencial i, per tant, no ha obtingut la preceptiva classificació (?)».  
  
- Informe del Servei d'Infraestructura Verda i Paisatge de 10 de febrer de 2017: en l'informe i després de l'anàlisi de l'estudi d'integració paisatgística s'indica que s'hauran d'aplicar mesures d'integració en el paisatge per a mantindre en la mesura que siga possible el patró agrícola de l'entorn, per tant, s'hauran de realitzar plantacions sobre el talús de la bassa així com plantacions a peu de talús amb espècies de port similar a les de les zones confrontants. Les mesures hauran de quedar reflectides en plànols i recollides en el corresponent programa d'implementació.  
  
4. Afeccions legals.  
La bassa se situa en sòl no urbanitzable comú. El projecte no ha afectat cap figura de protecció ambiental ni espais naturals protegits Xarxa Natura 2000.  
  
5. Consideracions ambientals.  
La bassa se situa en una zona sense risc per perillositat d'inundació.  
  
El paisatge de la zona on se situa la bassa es caracteritza per una fisiografia plana amb usos del sòl agrícola. Al fons pot apreciar-se un paisatge d'alt valor, com és la serra de Crevillent.  
Referent al patrimoni cultural, no s'han localitzat, una vegada consultats els inventaris, cap element conegut. No obstant això, s'hauran de complir els preceptes de la Llei 4/1998, del patrimoni cultural valencià i sol·licitar l'informe regulat en l'article 11 d'aquesta llei prèviament a la realització dels estudis que siguen procedents.  
Pel fet que la bassa està en funcionament només es destacaran en aquesta resolució els impactes en la fase de funcionament i abandó, si bé l'estudi d'impacte ambiental descriu els impactes de la fase d'obres:  
  
En la fase de funcionament no es preveuen efectes ambientals significatius excepte l'ocupació del sòl.  
Es valora positivament l'ús eficient de l'aigua i la presència d'una làmina d'aigua susceptible de ser utilitzada per la fauna. No obstant això, els talussos de la bassa poden provocar, a causa del seu pendent, risc d'atrapada i ofegament de fauna. Per això, a més de la tanca perimetral ja instal·lada, s'haurà d'instal·lar a l'interior del vas algun tipus de dispositiu que permeta, de manera específica, l'eixida d'aus.  
Un altre aspecte que es vol assenyalar és el risc generat pel trencament de l'estructura. Per això, l'òrgan substantiu haurà de verificar abans de l'autorització del projecte que el promotor ha complit l'aprovació de la proposta de classificació per part de l'òrgan competent en infraestructures de regadiu de la llavors denominada Conselleria d'Agricultura, Medi Ambient, Canvi Climàtic i Desenvolupament Rural.  
  
En la fase d'abandó, amb la finalitat que els efectes ambientals de la bassa no siguen permanents, es procedirà a la demolició de les infraestructures inservibles i a la neteja de l'àrea i restauració i revegetació de la zona.  
  
6. Consideracions jurídiques.  
1. El projecte examinat constitueix un dels supòsits en els quals és preceptiva la formulació d'una declaració d'impacte ambiental, abans de la resolució administrativa que s'adopte per a l'aprovació definitiva d'aquell, segons es desprén del Reial Decret llei 1/2008, pel qual s'aprova el text refós de la Llei d'avaluació d'impacte ambiental de projectes i de l'annex I.8.e del Decret 162/1990, pel qual s'aprova el reglament per a l'execució de la Llei 2/1989, d'impacte ambiental de la Comunitat Valenciana.  
2. En l'expedient s'han observat els tràmits previstos en la Llei 21/2013, d'avaluació ambiental i en les altres disposicions que li són aplicables.  
3. El Decret 176/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes.  
  
Per tot el que s'ha expressat anteriorment, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que li siguen aplicables, el projecte «Bassa de regulació d'aigua per a reg» a Orihuela (Alacant) sempre que aquest projecte es desenvolupe d'acord amb les previsions de l'estudi d'impacte ambiental i els condicionants i modificacions establits a continuació:  
1. Abans de l'aprovació substantiva del projecte:  
a) El promotor haurà de sol·licitar l'informe regulat en l'article 11 de la Llei 4/1998, del patrimoni cultural valencià.  
b) S'haurà d'obtindre la classificació de la bassa en funció del risc potencial. Per a obtindre la classificació i l'informe favorable del Servei de Regadius s'hauran de tindre en compte les al·legacions presentades al projecte.  
Aquesta classificació haurà de remetre's a l'Agència Valenciana de Seguretat i Resposta a les Emergències.  
2. S'haurà d'instal·lar a l'interior del vas algun tipus de dispositiu que permeta, de manera específica, l'eixida d'aus.  
3. S'haurà d'integrar paisatgísticament la infraestructura, per tant, s'hauran de realitzar plantacions sobre el talús de la bassa així com plantacions a peu de talús amb espècies de port similar de les zones confrontants. Les mesures hauran de quedar reflectides en plànols i recollides en el corresponent programa d'implementació.  
4. En la fase d'abandó, amb la finalitat que els efectes ambientals de la bassa no siguen permanents, es procedirà a la demolició de les infraestructures inservibles, a la retirada dels elements d'impermeabilització de la bassa per gestor autoritzat, a la neteja de l'àrea i a la restauració i revegetació de la zona.  
5. Qualsevol modificació del projecte serà objecte d'avaluació ambiental quan siga un cas exigit per la normativa sectorial d'avaluació ambiental vigent en l'àmbit de la Comunitat Valenciana, per tant s'hi aplicarà el procediment d'avaluació d'impacte ambiental previst en aquesta.  
  
Segon  
La declaració d'impacte ambiental no serà objecte de cap recurs, sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
Publicar aquesta declaració d'impacte ambiental en el Diari Oficial de la Generalitat Valenciana d'acord amb el que es disposa en l'article 12 del Reial decret llei 1/2008 i en l'article 28 del Decret 162/1990.  
  
  
Quart  
La regulació de la vigència d'aquesta declaració d'impacte ambiental serà la que s'estableix en l'article 43 de la Llei 21/2013, d'avaluació ambiental.  
  
València, 9 de març de 2021.- El director general de Qualitat i Educació Ambiental: Joan Piquer Huerga.